Սյունյաց աշխարհի Տաթև համայնքը, անշուշտ, կշարունակեր ապրել աշխարհից կտրված, իր զուսպ ու համեստ կյանքով, եթե ՀՀ կառավարության 26.06.2009 թվականի «Տաթև» զբոսաշրջային կենտրոն հայտարարելու մասին» N 848-Ն որոշմամբ «Տաթև» վանական համալիրը և հարակից՝ ՀՀ Սյունիքի մարզի Խոտի, Շինուհայրի, Հալիձորի, Տաթևի, Սվարանցի, Տանձատափի, Աղվանիի և Բարձրավանի գյուղական համայնքները չհամարվեին զբոսաշրջային կենտրոն։ Հայաստանի ազգային մրցունակության հիմնադրամը 2010 թվականին նախատեսեց վերականգնել Տաթևի վանական համալիրը, Մեծ Անապատը, համալիրի դպրատունը, իսկ Տաթև զբոսաշրջային կենտրոնում հիմնել գիտակրթական համալիր։ Իսկ 2010-ին շահագործման հանձնված աշխարհի ամենաերկար՝ «Տաթևեր» ճոպանուղին (5,5 կմ) աշխուժացրեց Տաթև համայնքի կյանքը: